བདུན།ལོ་རྒྱུས་སྨྲ་བའི་དབང་བོ་བྲག་སྒོམ་པ་བསྟན་པ་རབ་རྒྱས་དང་རྗེ་མུ་དགེ་བསམ་གཏན་སོགས་ཀྱིས་རྨ་ཆུའི་སྟོད་སྨད་བར་གསུམ་ནི་གླིང་གི་ཆགས་ཡུལ་གཙོ་བོ་དེ་ཡིན་པ་དང༌།དེ་དག་ཀྱང་སྨུག་པོ་ལྡོང་གི་མི་རྒྱུད།ལྡོང་ཤུལ་ཆེན་བཅོ་བརྒྱད་ལས་ལྡོང་དཔལ་ཆེན་སྐྱབས་ཟེར་བའི་ཤུལ་གྱི་མི་རིགས་ཡིན་པ་གསལ་བོར་བསྟན་ཡོད་ལ།དབལ་ཤུལ་བ་རྣམས་ཀྱང་གཙོ་བོ་རྨ་ཁོག་པོ་ཏིའ།རི་འདི་དེང་གི་རྨ་ཆུ་རྫོང་དབལ་པཎ་ཞང་གི་ཁོངས་སུ་ཡོད་མདོ་སོགས་སུ་ཆགས་ཡོད་དེ།མདོ་སྨད་ཆོས་འབྱུང་ལས་རྨ་ཁོག་པོ་ཏིའི་མདོ་སོགས་སུ་དབལ་ཤུལ་སྟོད་སྨད་འདི་དག་ལྡོང་གི་རིགས་ཡིན་ཏེ།རི་རྩེ་མོ་གསུམ་ཏེ་ལྡོང་ལ་ཐོབ།།ལྡོང་ཞྭ་མགོ་མཐོ་བ་དེ་ཡི་དོན།།ཞེས་མངའ་ཐང་ཆེ༌།ཞེས་གསུངས་པ་ལྟར་དང༌།ཡང་ཡུལ་མིའི་ངག་རྒྱུན་ལ།པོ་ཏིའི་ཤ་བྲན་སྨུག་པོ།།ཤན་པ་སྟོང་གི་བླ་རི།།ཁྲོ་ཁོ་ཆགས་པའི་གཞི་མ།།ཞེས་གོང་གི་གསུང་དེ་ལས་ཁྲོ་ཁོ་ཁ་གསུམ་ནི་སྨུག་པོ་ལྡོང་གི་མི་རྒྱུད་ངོ་མ་ཡིན་པ་དེ་མངོན་ཐུབ་བོ།།